Gəlir hər il bahar fəsli
Gəlir hər il bahar fəsli,
Quşlar oxuyur gur səsli.

Xəbər verir, xoş nəzəri, 
Yazın səsi, xoş xəbəri. 

Gəlir yeni bahar səsi,  
Canlanır yerin nəfəsi. 
 
Oyanır gün, Lalə-Nərgiz,  
Gül bülbülün nazı əziz.  

Həyat sevinir ürəklə,  
Hər yan əlvan, gül-çiçəklə.
 
Coşur damarlarda ilk qan,  
Cuşə gəlir bədəndə can. 

Təravətlənir söz ürək,  
Arzulanır min cür dilək.

Düzülür qəlbə istəklər
Qalxır yerdən göyə mələklər. 

Səma qovur buludları, 
Boyayır bağ-bağçaları. 

Yam-yaşıl rənglənir çəmən, 
Gözəl görsənir Yasəmən. 

Həyat hər Zaman bir andır, 
Dostluq bizə ümid-candır. 

Olun siz Mehriban-Rauf, 
Etməyin həyata of-uf!
Şeirlər